CELEX: 62006CA0420
Language: lt
Date: 2008-03-11 00:00:00
Title: Byla C-420/06 2008 m. kovo 11 d. Teisingumo Teismo (didžioji kolegija) sprendimas byloje ( Bundesverwaltungsgericht (Vokietija) prašymas priimti prejudicinį sprendimą) Rüdiger Jager prieš Amt für Landwirtschaft Bützow (Bendra žemės ūkio politika — Reglamentai (EB) Nr. 1254/1999 ir (EB) Nr. 1782/2003 — Galvijiena — Integruota tam tikrų Bendrijos pagalbos schemų administravimo ir kontrolės sistema — Reglamentai (EEB) Nr. 3887/92, (EB) Nr. 2419/2001 ir (EB) Nr. 796/2004 — Pagalbos už gyvulius paraiška — Priemoka už karvę žindenę — Pažeidimas — Galvijų, dėl kurių nebuvo pateiktos pagalbos paraiškos, identifikavimo ir registravimo taisyklių nesilaikymas — Reglamentas (EB) Nr. 1760/2000 ﾔ Pagalbos panaikinimas — Reglamento (EB, Euratomas) Nr. 2988/95 2 straipsnio 2 dalis — Švelnesnės bausmės taikymo atgal principas)

26.4.2008   
            
            
               LT
            
            
               Europos Sąjungos oficialusis leidinys
            
            
               C 107/4
            
         2008 m. kovo 11 d. Teisingumo Teismo (didžioji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Rüdiger Jager prieš Amt für Landwirtschaft Bützow
   
   (Byla C-420/06) (1)
   
   (Bendra žemės ūkio politika - Reglamentai (EB) Nr. 1254/1999 ir (EB) Nr. 1782/2003 - Galvijiena - Integruota tam tikrų Bendrijos pagalbos schemų administravimo ir kontrolės sistema - Reglamentai (EEB) Nr. 3887/92, (EB) Nr. 2419/2001 ir (EB) Nr. 796/2004 - Pagalbos už gyvulius paraiška - Priemoka už karvę žindenę - Pažeidimas - Galvijų, dėl kurių nebuvo pateiktos pagalbos paraiškos, identifikavimo ir registravimo taisyklių nesilaikymas - Reglamentas (EB) Nr. 1760/2000 - Pagalbos panaikinimas - Reglamento (EB, Euratomas) Nr. 2988/95 2 straipsnio 2 dalis - Švelnesnės bausmės taikymo atgal principas)
   (2008/C 107/06)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesverwaltungsgericht (Vokietija)
   Šalys pagrindinėje byloje
   
      Ieškovas: Rüdiger Jager
   Atsakovė: Amt für Landwirtschaft Bützow
   Dalykas
   Prašymas priimti prejudicinį sprendimą — Verwaltungsgericht Schwerin (Vokietija) — 1995 m. gruodžio 18 d. Tarybos reglamento (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, p. 1) 2 straipsnio 2 dalies aiškinimas — Prašymo paskirti priemoką už gyvulius atmetimas dėl didesnio negu 20 % skirtumo tarp deklaruotų gyvulių ir per kontrolę nustatyto jų skaičiaus — Švelnesnių administracinių sankcijų, susijusių su priemokomis už gyvulius, taikymas atgaline data tik po šių priemokų mokėjimo sistemos panaikinimo atitinkamoje valstybėje narėje
   Rezoliucinė dalis
   1995 m. gruodžio 18 d. Tarybos reglamento (EB, Euratomas) Nr. 2988/95 dėl Europos Bendrijų finansinių interesų apsaugos 2 straipsnio 2 dalies 2 sakinį reikia aiškinti taip, kad 2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų 2003 m. rugsėjo 29 d. Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles, iš dalies pakeisto ir pataisyto 2005 m. vasario 11 d. Komisijos reglamentu (EB) Nr. 239/2005 66 ir 67 straipsnių nuostatos negali būti taikomos atgal pagalbos už gyvulius paraiškai, kuri ratione temporis priklauso 1992 m. gruodžio 23 d. Komisijos reglamento (EEB) Nr. 3887/92, išdėstančio išsamias tam tikrų Bendrijos pagalbos schemų integruotos administravimo ir kontrolės sistemos taikymo taisykles), su pakeitimais, padarytais 1999 m. gruodžio 21 d. Komisijos reglamentu (EB) Nr. 2801/1999, taikymo sričiai ir dėl kurios buvo priimtas sprendimas dėl tiesioginių išmokų neskyrimo pagal pastarojo reglamento 10c straipsnį.
   
      (1)  OL C 326, 2006 12 30.